MELLÉKLET

*Az ebben a cselekvési tervben szereplő intézkedések a minőségi jogalkotás elveinek megfelelően készültek vagy kerülnek végrehajtásra, ideértve a megfelelő értékelések és hatásvizsgálatok elvégzését.*

|  |  |
| --- | --- |
| **A Bizottság által meghozandó fő intézkedések** | **Indikatív ütemterv** |
| **A VÉDETT TERÜLETEK KOHERENS HÁLÓZATA** |
| Kritériumok és útmutatás a további védett területek és az ökológiai folyosók azonosításához és kijelöléséhez, a megfelelő kezelés tervezéséhez, valamint azzal kapcsolatban, hogy más hatékony területalapú védelmi intézkedések hogyan járulhatnak hozzá a városok zöldebbé tételéhez és az EU 2030-ra kitűzött természetvédelmi céljainak teljesítéséhez | 2020 |
| Értékelni a védett területekre vonatkozó 2030-as cél elérése felé megtett haladást, felmérni, hogy van-e szükség további szabályozási vagy egyéb intézkedésre  | 2024-ig |
| **UNIÓS TERMÉSZETHELYREÁLLÍTÁSI TERV** |
| Javaslat az uniós természethelyreállítási célokra | 2021 |
| Útmutatás azon, jelenleg nem kedvező helyzetű védett fajok és élőhelyek legalább 30 %-ának kiválasztásához, amelyeknél 2030-ra el kell érni a kedvező helyeztet, vagy a jelentős pozitív trendet | 2020 |
| Felülvizsgálni a peszticidek fenntartható használatáról szóló irányelvet és megerősíteni az integrált növényvédelemre vonatkozó rendelkezéseket | 2022 |
| Áttekinteni és szükség esetén felülvizsgálni a beporzókra vonatkozó uniós kezdeményezést | 2020 |
| Biztosítani, hogy a tagállamok KAP stratégiai tervei konkrét nemzeti célértékeket írjanak elő az „a termelőtől a fogyasztóig” stratégia céljainak megfelelően, többek között a KAP-eszközök és az élőhelyvédelmi irányelv végrehajtására támaszkodva  | 2020-tól |
| Az ökológiai gazdálkodásra vonatkozó 2021 és 2026 közötti cselekvési terv  | 2020 |
| Felülvizsgálni a talajvédelemről szóló tematikus stratégiát | 2021 |
| Új uniós erdőgazdálkodási stratégia, azon belül egy ütemterv 2030-ig legalább 3 milliárd fa elültetéséhez az EU-ban | 2021 |
| Továbbfejleszteni az európai erdészeti információs rendszert | 2020-tól |
| Iránymutatások a biológiai sokféleségnek kedvező erdősítésről és újraerdősítésről, valamint a természetközeli erdőgazdálkodási gyakorlatokról | 2021 |
| Értékelni az uniós és globális biomassza-kínálat és -keresletet, illetve ezek fenntarthatóságát | folyamatban |
| Tanulmány az erdei biomassza energiatermelési célú felhasználásának fenntarthatóságáról | 2020 |
| Gyakorlati iránymutatás az erdei biomassza energiatermelési célú felhasználásának új fenntarthatósági kritériumairól | 2021 |
| Áttekintetni a földhasználat közvetett megváltozását nagy valószínűséggel előidéző bioüzemanyagokra vonatkozó adatokat, menetrendet készíteni ezek 2030-ig történő fokozatos kiiktatására | 2021 |
| Új cselekvési terv a halászati erőforrások megőrzésére és a tengeri ökoszisztémák védelmére  | 2021 |
| Technikai iránymutatás és támogatás a tagállamok számára 25 000 km-nyi szabad áramlású folyó helyreállításához: a helyszínek kiválasztása és finanszírozás | 2021 |
| Technikai iránymutatás és támogatás a tagállamok számára a vízkivételi és víztározási engedélyek felülvizsgálatához és az ökológiai vízhozamok helyreállításához a felülvizsgált vízgyűjtő-gazdálkodási tervek alapján | 2023 |
| Létrehozni a városok zöldebbé tételével foglalkozó uniós platformot a városokkal és polgármesterekkel kötött új „zöld városok megállapodás” (Green City Accord) keretében. | 2021 |
| Technikai iránymutatás a tagállamok, helyi és regionális hatóságok számára a városok zöldebbé tételével és az ehhez szükséges finanszírozással és kapacitásépítéssel kapcsolatban, a városok zöldebbé tételét célzó tervekhez is | 2021 |
| Integrált tápanyag-gazdálkodási cselekvési terv | 2022 |
| **A GYÖKERES VÁLTOZÁSOK ELŐMOZDÍTÁSA** |
| Értékelni a biológiai sokféleségre vonatkozó, együttműködésen alapuló irányítási keret hatékonyságát, felmérni, hogy szükség van-e jogilag kötelező erejű vagy egyéb megközelítésre e téren  | 2023 |
| Áttekinteni és szükség esetén felülvizsgálni a környezet büntetőjog általi védelméről szóló irányelvet | 2021 |
| Új fenntartható vállalatirányítási kezdeményezés az emberi jogok tisztelete, a környezeti gondosságra vonatkozó kötelezettség és a kellő gondosságra vonatkozó kötelezettség teljes gazdasági értékláncban való érvényesítése érdekében | 2021 |
| Támogatni „Az uniós üzleti világ a biológiai sokféleségért” mozgalom építését  | 2020-tól |
| Új fenntartható finanszírozási stratégia | 2020 |
| A taxonómiai rendelet szerinti felhatalmazáson alapuló jogi aktus a biológiai sokféleség és az ökoszisztémák védelméhez, valamint helyreállításához legnagyobb mértékben hozzájáruló gazdasági tevékenységek közös osztályozásának létrehozása céljából | 2021 |
| Módszerek, kritériumok és szabványok a biológiai sokféleséggel kapcsolatos megfontolásoknak a közérdekű és üzleti döntéshozatalba történő jobb beépítéséhez, valamint a termékek és a szervezetek környezeti lábnyomának méréséhez | 2021 |
| Előmozdítani a nemzetközi természetitőke-számviteli kezdeményezést | 2021 |
| Létrehozni a biológiai sokféleséggel foglalkozó új tudásközpontot | 2020 |
| Javaslat tanácsi ajánlásra a környezeti fenntarthatósággal és a biológiai sokféleséggel kapcsolatos oktatás terén való együttműködésről | 2021 |
| **AZ EURÓPAI UNIÓ A BIOLÓGIAI SOKFÉLESÉGGEL KAPCSOLATOS NAGYRATÖRŐ GLOBÁLIS MENETRENDÉRT** |
| Előmozdítani a 2020 utáni időszakra vonatkozó ambiciózus új globális keret elfogadását a Biológiai Sokféleség Egyezmény részes felei soron következő 15. ülésén (CBD COP15) | 2020–21 |
| Előmozdítani a nemzeti joghatóságokon kívül eső területek tengeri biológiai sokféleségéről szóló ambiciózus megállapodást, valamint a Déli-óceánon három hatalmas védett tengeri terület kijelölését | 2020-tól |
| Felmérni a kereskedelmi megállapodások által a biológiai sokféleségre gyakorolt hatásokat  | 2020-tól |
| Az erdőirtással vagy erdőrongálással összefüggésbe hozható termékek uniós piacon való forgalomba hozatalának minimalizálását vagy elkerülését célzó intézkedések | 2021 |
| Felülvizsgálni a vadon élő állatok és növények jogellenes kereskedelme elleni uniós cselekvési tervet  | 2021 |
| Javaslat az elefántcsont-kereskedelem uniós szabályainak további szigorítására  | 2020 |
| „NaturAfrica” kezdeményezés az élővilág és a kulcsfontosságú ökoszisztémák védelme érdekében | 2021-től |